wannaphong/clean_thaiwikipedia huggingface dataset:
# สาธารณรัฐกาแลกติกใหม่
thumb|right|ตราสัญลักษณ์ของสาธารณรัฐกาแลกติกใหม่
สาธารณรัฐกาแลกติกใหม่ หรือ สาธารณรัฐใหม่ หรือ สาธารณรัฐกาแลกติกที่สอง เป็นกลุ่มองค์กรในเรื่องแต่งชุดสตาร์ วอร์ส ซึ่งเป็นคณะผู้ปกครองของกาแลกซีที่ได้รับการก่อตั้งโดยพันธมิตรฟื้นฟูสาธารณรัฐเพื่อแทนที่จักรวรรดิกาแลกติกหลังเสร็จสิ้นยุทธการเอนดอร์

หลังจากพันธมิตรดาวเคราะห์อิสระที่ก่อตั้งทันทีหลังเสร็จสิ้นยุทธการเอนดอร์ได้สลายตัวลงในปีที่ 5 หลังยุทธการยาวินนั้น สาธารณรัฐกาแลกติกใหม่ก็ได้รับการก่อตั้งขึ้นและขึ้นเป็นคณะผู้ปกครองกาแลกซี โดยถือว่าเป็นการดำเนินงานต่อจากสาธารณรัฐกาแลกติกเก่า

สาธารณรัฐฯ ได้รับการก่อตั้งด้วยแนวคิดหลักเดียวกับกับการก่อตั้งสาธารณรัฐเก่าเมื่อกว่าสองหมื่นห้าพันปีก่อน คือการมีองค์กรปกครองที่มีรัฐสภาคอยปกครองกาแลกซีด้วยความยุติธรรมและเสมอภาค นอกจากนี้สาธารณรัฐใหม่ยังถูกออกแบบเพื่อชดเชยจุดอ่อนของสาธารณรัฐเก่าที่ทำให้เกิดความเสื่อมจนล่มสลาย สาธารณรัฐใหม่ได้รับการคุ้มครองจากนิกายเจไดใหม่ซึ่งก่อตั้งโดยลุค สกายวอล์คเกอร์ เหมือนอย่างที่สาธารณรัฐกาแลกติกเก่าได้รับการคุ้มครองจากนิกายเจไดเก่า

แต่อย่างไรก็ตามหลังจากได้รับชัยชนะเหนือจักรวรรดิที่ดาวจัคคูและได้ลงนามสนธิสัญญาสันติภาพและนำไปสู่สงครามเย็นระหว่างสาธารณรัฐใหม่และเศษจักรวรรดิที่เหลืออยู่ หลายปีต่อมาปฐมภาคีได้ละเมิดสนธิสัญญาและรวบรวมกองทัพจักรวรรดิเก่าเอาไว้ทั้งหมด แต่สาธารณรัฐใหม่ก็ไม่ได้ทำการปราบปรามปฐมภาคีแต่อย่างใดๆเลยจนเลอา ออร์กานา โซโล อดีตสมาชิกวุฒิสภาแห่งสาธารณรัฐใหม่และสมาชิกเก่าในพันธมิตรฟื้นฟูสาธารณรัฐก็ได้ก่อตั้งฝ่ายต่อต้านเพื่อต่อกรกับปฐมภาคี

สาธารณรัฐกาแลกติกใหม่ล่มสลายลงเนื่องจากเมืองหลวงของสาธารณรัฐคือ Hosnian Prime และดาวเคราะข้างเคียงในระบบ Hosnian ถูกลำแสงทำลายล้างที่ยิงมาจากฐานทัพสตาร์คิลเลอร์ โดยฝ่ายปฐมภาคี

 แหล่งข้อมูลอื่น 
 New Republic ใน Wookieepedia: The Star Wars Wiki
# วัดบุปผาราม
วัดที่ชื่อ วัดบุปผาราม ปรากฏในสถานที่ต่างกันดังนี้
 วัดบุปผารามวรวิหาร กรุงเทพมหานคร
 วัดบุปผาราม (จังหวัดขอนแก่น)
 วัดบุปผาราม (จังหวัดชัยภูมิ)
 วัดบุปผาราม (อำเภอแม่แจ่ม) จังหวัดเชียงใหม่
 วัดบุปผาราม (อำเภอแม่ริม) จังหวัดเชียงใหม่
 วัดบุปผาราม (อำเภอสันป่าตอง) จังหวัดเชียงใหม่
 วัดบุปผาราม (อำเภอสารภี) จังหวัดเชียงใหม่
 วัดบุปผาราม (จังหวัดตราด)
 วัดบุปผาราม (อำเภอปลาปาก) จังหวัดนครพนม
 วัดบุปผาราม (อำเภอเมืองนครพนม) จังหวัดนครพนม
 วัดบุปผาราม (อำเภอศรีสงคราม) จังหวัดนครพนม
 วัดบุปผาราม (จังหวัดนครราชสีมา)
 วัดบุปผาราม (จังหวัดน่าน)
 วัดบุปผาราม (อำเภอจตุรพักตรพิมาน) จังหวัดร้อยเอ็ด
 วัดบุปผาราม (อำเภอสุวรรณภูมิ) จังหวัดร้อยเอ็ด
 วัดบุปผาราม (อำเภอหนองพอก) จังหวัดร้อยเอ็ด
 วัดบุปผาราม (อำเภอหนองฮี) จังหวัดร้อยเอ็ด
 วัดบุปผาราม (จังหวัดลำพูน)
 วัดบุปผาราม (จังหวัดเลย)
 วัดบุปผาราม (อำเภอจอมพระ) จังหวัดสุรินทร์
 วัดบุปผาราม (อำเภอโนนนารายณ์) จังหวัดสุรินทร์
 วัดบุปผาราม (จังหวัดหนองคาย)
 วัดบุปผาราม (อำเภอกุดข้าวปุ้น) จังหวัดอุบลราชธานี
 วัดบุปผาราม (อำเภอพิบูลมังสาหาร) จังหวัดอุบลราชธานี
 วัดบุปผาราม (ประเทศมาเลเซีย)
 วัดบุปผาราม (ประเทศศรีลังกา)
 วัดสวนดอก (พระอารามหลวง) เดิมชื่อ วัดบุปผาราม
# พี-3 โอไรออน
พี-3 โอไรออน   เป็นเครื่องบินต่อต้านเรือดำน้ำและตรวจการณ์ทางทะเลสี่เครื่องยนต์ติดเทอร์โบ เครื่องบิน เริ่มบินเป็นครั้งแรกเมื่อวันที่ 15 สิงหาคม ค.ศ. 1985  มันถูกประจำการในกองทัพเรือสหรัฐฯเมื่อวันที่ 13 สิงหาคม ค.ศ. 1989 แทนที่เครื่องบิน ล็อกฮีด พี-2 เนปจูน และยังประจำการในกองบินทหารเรือของกองทัพเรือไทยอีกด้วย

 รายละเอียด พี-3 โอไรออน 
 ผู้สร้าง บริษัทล็อกฮีด-แคลิฟอร์เนีย (สหรัฐอเมริกา)
 ประเภท ลาตตระเวนทางทะเล พิสัยบินไกล เจ้าหน้าที่ 10 นาย
 เครื่องยนต์ เทอร์โบใบพัด อิลลิสัน ที 56-เอ-14 ดับลิว ให้กำลังเครื่องละ 4,910 แรงม้า 4 เครื่อง
 กางปีก 30.37 เมตร
 ยาว 35.61 เมตร
 สูง 10.29 เมตร
 พื้นที่ปีก 120.77 ตารางเมตร
 น้ำหนักเปล่า 27,890 กิโลกรัม
 น้ำหนักบรรทุกสูงสุด 9,071 กิโลกรัม
 น้ำหนักวิ่งขึ้นสูงสุด 61,235 กิโลกรัม
 อัตราเร็วขั้นสูง 761 กิโลเมตร/ชั่วโมง ที่ระยะสูง 7,620 เมตร
 อัตราเร็วเดินทางปกติ 639 กิโลเมตร/ชั่วโมง ที่ระยะสูง 457 เมตร
 อัตราไต่ขั้นต้น 14.6 เมตร/วินาที
 เพดานบินใช้งาน 8,625 เมตร
 5,790 เมตร เมื่อเครื่องยนต์ดับ 1 เครื่อง
 รัศมีทำการบินไกลสุด 3,835 กิโลเมตร
 2,494 กิโลเมตร เมื่อบินเหนือเป้าหมาย 3 ชั่วโมง
 บินทน 12.3 ชั่วโมง เมื่อใช้เครื่องยนต์ 4 เครื่อง
 17 ชั่วโมง เมื่อใช้เครื่องยนต์ 2 เครื่อง
 อาวุธ ลูกระเบิดขนาด 2,000 ปอนด์ จำนวน 1 ลูก
 ลูกระเบิดขนาด 1,000 ปอนด์ จำนวน 3 ลูก
 ระเบิดน้ำลึก จำนวน 3 ลูก
 ตอร์ปิโด จำนวน 8 ลูก
 ระเบิดนิวเครียร์น้ำลึก จำนวน 2 ลูก
 สามารถติดตั้งอาวุธที่ใต้ปีกได้ 10 ตำบล เป็นน้ำหนัก 5,448 กิโลกรัมที่ใต้ปีก และ 3,290 กิโลกรัมในลำตัวอภิวัตน์ โควินทรานนท์,อากาศยาน1979ฉบับเครื่องบิน,เอวิเอชั่น ออบเซิร์ฟเวอร์,กรุงเทพ,2522
# เทศกาลเช็งเม้ง
ชิงหมิ(หรือ เช็งเม้ง,  เชงเม้ง (ตามสำเนียงแต้จิ๋ว) หรือ "เฉ่งเบ๋ง" (ในสำเนียงภาษาฮกเกี้ยน) "เช็ง" หรือ "เฉ่ง" หมายถึง สะอาด บริสุทธิ์ และ "เม้ง"หรือ"เบ๋ง" หมายถึง สว่าง รวมแล้วหมายความถึง ช่วงเวลาแห่งความแจ่มใส รื่นรมย์ เป็นเทศกาลจีนของผู้ที่มีเชื้อสายจีนในจีนแผ่นดินใหญ่ ฮ่องกง มาเก๊า ไต้หวัน มาเลเซีย สิงคโปร์ กัมพูชา อินโดนีเซีย ฟิลิปปินส์ ไทย และเวียดนาม เทศกาลใบไม้ผลินี้ มักอยู่ในวันแรกของสารทที่ 5 (มีอีกชื่อว่าชิงหมิง) ในปฏิทินสุริยจันทรคติจีนดั้งเดิม ทำให้ตรงกับวันที่ 15 หลังวิษุวัตมีนาคม ซึ่งอยู่ในช่วงวันที่ 4 5 หรือ 6 เมษายนในปีหนึ่ง ในวันชิงหมิง ครอบครัวชาวจีนจะเยี่ยมหลุมฝังศพบรรพบุรุษเพื่อทำความสะอาดสุสานและทำพิธีบูชาบรรพบุรุษ ของที่นำมาบูชามักเป็นอาหารพื้นเมืองและเผาธูปกับกระดาษเงินกระดาษทอง เทศกาลนี้ถือเป็นการแสดงความกตัญญูต่อบรรพบุรุษในวัฒนธรรมจีน

ต้นกำเนิดเทศกาลเช็งเม้งมีมามากกว่า 2,500 ปี แม้ว่าการสังเกตการณ์เปลี่ยนแปลงไปจากเดิมมาก

 ตำนานการเกิดเช็งเม้ง 
ในยุคชุนชิว  องค์ชายฉงเอ่อแห่งแคว้นจิ้นหนีภัยออกนอกแคว้น ไปมีชีวิตตกระกำลำบากนอกเมือง โดยมีเจี้ยจื่อทุยติดตามไปดูแลรับใช้

เจี้ยจื่อทุยมีจิตใจเมตตาถึงขนาดเชือดเนื้อที่ขาของตนเป็นอาหารให้องค์ชายเสวยเพื่อประทังชีวิต ภายหลังเมื่อองค์ชายฉงเอ่อเสด็จกลับเข้าแคว้นและได้รับการสถาปนาขึ้นเป็นเจ้าผู้ครองแคว้น นาม จิ้นเหวินกง และได้สถาปนาตอบแทนขุนนางทุกคนที่เคยให้ความช่วยเหลือตน แต่ลืมเจี้ยจื่อทุยไป นานวันเข้าจึงมีคนเตือนถึงบุญคุณเจี้ยจื่อทุย จิ้นเหวินกงเพิ่งนึกขึ้นไป จึงต้องการตอบแทนบุญคุณเจี้ยจื่อทุย โดยจัดหาบ้านให้เขาและมารดาให้เข้ามาอยู่อย่างสุขสบายในเมือง แต่ทว่าเจี้ยจื่อทุยปฏิเสธ

จิ้นเหวินกงได้คิดแผนเผาภูเขา โดยหวังว่าเจี้ยจื่อทุยจะพามารดาออกมาจากบ้าน แต่ผลสุดท้ายกลับไม่เป็นไปอย่างที่คิด สองแม่ลูกกลับต้องเสียชีวิตในกองเพลิง   ดังนั้น เพื่อเป็นการรำลึกถึงเจี้ยจื่อทุย จิ้นเหวินกงจึงมีคำสั่งให้วันนี้ของทุกปี ห้ามไม่ให้มีการก่อไฟ และให้รับประทานแต่อาหารสด ๆ และเย็น ๆ จนกลายเป็นที่มาของเทศกาลวันกินอาหารเย็น หรือ เทศกาลหันสือเจี๋ย (寒食节) ซึ่งเป็นวันสุกดิบก่อนวันเช็งเม้ง 1 วัน

เนื่องจากคนโบราณนิยมถือปฏิบัติกิจกรรมตามประเพณีวันหันสือเจี๋ยต่อเนื่องไปจนถึงวันเช็งเม้ง  นานวันเข้าเทศกาลทั้งสองก็รวมเป็นวันเช็งเม้งวันเดียว  การไหว้เจี้ยจื่อทุยจึงค่อย ๆ เปลี่ยนมาเป็นการไปเซ่นไหว้บรรพบุรุษแทน

 ประเพณีการทำความสะอาดฮวงซุ้ย 
เริ่มมาจากการที่พระเจ้าฮั่นเกาจู ปราบดาภิเษกและสถาปนาราชวงศ์ฮั่นขึ้นแล้ว  เกิดระลึกถึงบุญคุณบิดา มารดาที่เสียชีวิตไปแล้วที่บ้านเกิด จึงเร่งรัดกลับบ้านเกิด แต่ทว่าป้ายชื่อของฮวงซุ้ยแต่ละที่เลือนรางเต็มทน จากสงคราม พระเจ้าฮั่นเกาจูจึงอธิษฐานต่อสวรรค์ด้วยการโปรยกระดาษสีขึ้นบนฟ้าแล้วให้ลมพัดปลิวไป ถ้ากระดาษตกที่ฮวงซุ้ยไหน ถือว่าเป็นฮวงซุ้ยของบิดา มารดาพระองค์ และเมื่อดูป้ายชื่อชัด ๆ แล้วก็พบว่าเป็นฮวงซุ้ยของบิดา มารดาพระองค์จริง  ประเพณีการทำความสะอาดฮวงซุ้ยและโปรยกระดาษสีบนหลุมศพก็เริ่มมาจากตรงนี้เอง
# รัฐมนตรีว่าการกระทรวงดิจิทัลเพื่อเศรษฐกิจและสังคม
รายชื่อรัฐมนตรีว่าการกระทรวงดิจิทัลเพื่อเศรษฐกิจและสังคม (ชื่อเดิม กระทรวงเทคโนโลยีสารสนเทศและการสื่อสาร)

 กระทรวงเทคโนโลยีสารสนเทศและการสื่อสาร
 ลำดับรูป  รายชื่อ  ครม.  เริ่ม  สิ้นสุด 1  center|frameless|133x133px สุรพงษ์ สืบวงศ์ลี 54   3 ตุลาคม พ.ศ. 2545  6 มกราคม พ.ศ. 2548 2  100px  สุวิทย์ คุณกิตติ 55   11 มีนาคม พ.ศ. 2548  2 สิงหาคม พ.ศ. 2548 3  100px  สรอรรถ กลิ่นประทุม 2 สิงหาคม พ.ศ. 2548  4 กุมภาพันธ์ พ.ศ. 2549 4  130x130px สุชัย เจริญรัตนกุล 7 กุมภาพันธ์ พ.ศ. 2549  19 กันยายน พ.ศ. 2549 คณะปฏิรูปการปกครองฯ  19 กันยายน พ.ศ. 2549  1 ตุลาคม พ.ศ. 2549 4    100pxสิทธิชัย โภไคยอุดม 56   9 ตุลาคม พ.ศ. 2549  30 กันยายน พ.ศ. 2550 - 100px  โฆสิต ปั้นเปี่ยมรัษฎ์ 1 ตุลาคม พ.ศ. 2550  6 กุมภาพันธ์ พ.ศ. 2551 5  124x124pxมั่น พัธโนทัย 57  6 กุมภาพันธ์ พ.ศ. 2551  9 กันยายน พ.ศ. 2551 58  24 กันยายน พ.ศ. 2551  2 ธันวาคม พ.ศ. 2551 6   100px ร้อยตรีหญิงระนองรักษ์ สุวรรณฉวี 59   20 ธันวาคม พ.ศ. 2551  6 มิถุนายน พ.ศ. 2553 7   100px จุติ ไกรฤกษ์ 6 มิถุนายน พ.ศ. 2553  9 สิงหาคม พ.ศ. 2554 8 100px‎  นาวาอากาศเอกอนุดิษฐ์ นาครทรรพ 60   9 สิงหาคม พ.ศ. 2554  7 พฤษภาคม พ.ศ. 2557  คณะรักษาความสงบแห่งชาติ  22 พฤษภาคม พ.ศ. 2557  30 สิงหาคม พ.ศ. 2557 9   100px พรชัย รุจิประภา 61   30 สิงหาคม พ.ศ. 2557  19 สิงหาคม พ.ศ. 2558 10   100px อุตตม สาวนายน  19 สิงหาคม พ.ศ. 2558 12 กันยายน พ.ศ. 2559 -   133x133pxพลอากาศเอก ประจิน จั่นตอง  13 กันยายน พ.ศ. 2559  15 กันยายน พ.ศ. 2559

 กระทรวงดิจิทัลเพื่อเศรษฐกิจและสังคม 
 ลำดับรูป  รายชื่อ  ครม.  เริ่ม  สิ้นสุด -   133x133pxพลอากาศเอกประจิน จั่นตอง (รองนายกรัฐมนตรี รักษาราชการแทน) 61   16 กันยายน พ.ศ. 2559  15 ธันวาคม พ.ศ. 255911  144x144pxพิเชฐ ดุรงคเวโรจน์ 15 ธันวาคม พ.ศ. 2559 10 กรกฎาคม พ.ศ. 256212 100px  พุทธิพงษ์ ปุณณกันต์6210 กรกฎาคม พ.ศ. 256224 กุมภาพันธ์ พ.ศ. 2564- 100px  อิทธิพล คุณปลื้ม  (รัฐมนตรีว่าการกระทรวงวัฒนธรรม รักษาราชการแทน)24 กุมภาพันธ์ พ.ศ. 256422 มีนาคม พ.ศ. 256413  100px  ชัยวุฒิ ธนาคมานุสรณ์  22 มีนาคม พ.ศ. 2564  1 กันยายน พ.ศ. 2566 13 
(1, 2) 134x134px  ประเสริฐ จันทรรวงทอง 63  1 กันยายน พ.ศ. 2566  3 กันยายน พ.ศ. 2567643 กันยายน พ.ศ. 2567อยู่ในวาระ

 อดีตรัฐมนตรีว่าการ 
 เทคโนโลยีสารสนเทศและการสื่อสาร 
ปัจจุบัน มีอดีตรัฐมนตรีว่าการกระทรวงเทคโนโลยีสารสนเทศและการสื่อสารที่ยังมีชีวิตอยู่ 9 คน ได้แก่ 
 รายชื่อ  วาระ  วันเกิด มั่น พัธโนทัย  พ.ศ. 2551  สิทธิชัย โภไคยอุดม  พ.ศ. 2549–2550  พรชัย รุจิประภา  พ.ศ. 2557–2558  สรอรรถ กลิ่นประทุม  พ.ศ. 2548–2549  จุติ ไกรฤกษ์  พ.ศ. 2553–2554  สุรพงษ์ สืบวงศ์ลี  พ.ศ. 2545–2548  สุวิทย์ คุณกิตติ  พ.ศ. 2548  อุตตม สาวนายน  พ.ศ. 2558–2559 อนุดิษฐ์ นาครทรรพ พ.ศ. 2554–2557 

 กระทรวงดิจิทัลเพื่อเศรษฐกิจและสังคม 
ปัจจุบัน มีอดีตรัฐมนตรีว่าการกระทรวงดิจิทัลเพื่อเศรษฐกิจและสังคมที่ยังมีชีวิตอยู่ 3 คน ได้แก่ 
 รายชื่อ  วาระ  วันเกิด พิเชฐ ดุรงคเวโรจน์  พ.ศ. 2559–2562  พุทธิพงษ์ ปุณณกันต์  พ.ศ. 2562–2564  ชัยวุฒิ ธนาคมานุสรณ์  พ.ศ. 2564–2566
# ปีขั้วโลกสากล
ปีขั้วโลกสากล  เกิดจากนักวิทยาศาสตร์ได้กำหนดเริ่มตั้งแต่เดือนมีนาคม พ.ศ. 2550 - 2552 เพื่อกระตุ้นให้นักวิทยาศาสตร์ทั่วโลกมีความร่วมมือกันในการวางแผนสำรวจ และทำการศึกษาวิจัยขั้วโลก ซึ่งในอดีตได้เคยมีการจัดปีขั้วโลกสากลมาแล้ว 3 ครั้ง คือ พ.ศ. 2425 - 2426 (สมัยรัชกาลที่ 5) พ.ศ. 2475 - 2476 (สมัยรัชกาลที่ 7) และครั้งสุดท้ายคือ พ.ศ. 2500 - 2501
# PTV
PTV อาจหมายถึง
 สถานีโทรทัศน์พีทีวี (People's Television) สถานีโทรทัศน์ในประเทศไทย
 สถานีโทรทัศน์ปากีสถาน (Pakistan Television)
 สถานีโทรทัศน์ประชาชนฟิลิปปินส์ (People's Television) สถานีโทรทัศน์ในประเทศฟิลิปปินส์
 พีทีวี (รถยนต์) ชื่อบริษัทผลิตรถยนต์ขนาดเล็กในประเทศสเปน
 ชื่ออัลบั้มเพลงของ พิสุทธิ์ ทรัพย์วิจิตร
# วอร์ด คันนิงแฮม
เฮาวอร์ด จี. "วอร์ด" คันนิงแฮม (- 26 พฤษภาคม พ.ศ. 2492 - ปัจจุบัน) นักเขียนโปรแกรมคอมพิวเตอร์ชาวอเมริกันผู้คิดสร้าง "วิกิ" ผู้บุกเบิกทั้งรูปแบบการออกแบบโปรแกรมและ "โปรแกรมเอ็กซ์ทรีม" (XP) วอร์ด คันนิงแฮมได้เริ่มงานเขียนโปรแกรมสำหรับซอฟต์แวร์ของ "วิกิวิกิเว็บ" (WikiWikiWeb) เมื่อ พ.ศ. 2537 และบรรจุเข้าเว็บไซต์ของบริษัทที่ปรึกษาซอฟต์แวร์ของตนเองคือ คันนิงแฮม & คันนิงแฮม (รู้จักในชื่อโดเมน c2.com)เมื่อวันที่ 25 มีนาคม พ.ศ. 2538 ในรูปแบบของ "แอด-ออน" ของพอร์ทแลนด์รีโพสิทอรี

วอร์ด คันนิงแฮมได้รับปริญญาตรีด้านวิศวกรรมสหสาขา (วิศวกรรมไฟฟ้าและวิทยาศาสตร์คอมพิวเตอร์) และปริญญาโทด้านวิทยาศาสตร์คอมพิวเตอร์จากมหาวิทยาลัยเพอร์ดู วอร์ด คันนิงแฮมได้ริเริ่มธุรกิจด้านคอมพิวเตอร์หลายอย่างและหลายแห่งโดยเฉพาะด้านงานวิจัยและพัฒนาและเคยทำงานให้บริษัทไมโครซอฟระหว่างเดือนตุลาคม พ.ศ. 2546 - เดือนธันวาคม พ.ศ. 2548

ในการให้สัมภาษณ์ครั้งหนึ่งในปี พ.ศ. 2549 วอร์ด คันนิงแฮมรับว่าเคยคิดที่จะขอสิทธิบัตรแนวคิดของ "วิกิ" เมื่อแรกคิดขึ้นได้ ปัจจุบัน วอร์ด คันนิงแฮมอาศัยอยู่ที่เมืองบีเวอร์ตัน รัฐออริกอน
# ซาโตชิ อีดะ
ซาโตชิ อีดะ  เกิดเมื่อวันที่ 11 สิงหาคม พ.ศ. 2512 ที่เมืองนาโงยะ ประเทศญี่ปุ่น

 ประวัติ 
ซาโตชิ อีดะ เป็นมวยถนัดซ้าย ชกอยู่ในสังกัด มิโดริ ยิม (Midori Gym) ชิงแชมป์โลกครั้งแรกในรุ่นซูเปอร์ฟลายเวท ของสมาคมมวยโลก (WBA) กับอาลิมี กอยติอา นักมวยชาวเวเนซุเอลา ในปี พ.ศ. 2539 และเป็นฝ่ายแพ้ทีเคโอไปในยกที่ 5 ซึ่งเป็นการแพ้ครั้งแรกของอีดะด้วย ครั้นเมื่อเข็มขัดแชมป์เปลี่ยนไปเป็นของหยกไทย ศิษย์ อ. อีดะ จึงได้มีโอกาสชิงแชมป์โลกอีกครั้งกับหยกไทยในปี พ.ศ. 2540 ปรากฏว่าผลออกมาเสมอกันไปแบบที่ฝ่ายอีดะน่าจะเป็นผู้ชนะ แต่ในปลายปีเดียวกัน ซาโตชิ อีดะ ได้มีโอกาสพิสูจน์ฝีมือกับหยกไทยอีกครั้ง และครั้งนี้อีดะเป็นฝ่ายชนะคะแนน 12 ยก ได้เป็นแชมป์โลก

ซาโตชิ อีดะ ป้องกันตำแหน่งแชมป์ไว้ได้ 2 ครั้ง โดยครั้งแรกเป็นการชกกับฮิโรกิ อิโอกะ นักมวยชาวญี่ปุ่นด้วยกันเอง และสามารถเอาชนะคะแนนไปได้ ซาโตชิ อีดะ มาเสียตำแหน่งแชมป์ไปในการป้องกันตำแหน่งครั้งที่ 3 โดยเป็นฝ่ายแพ้คะแนน เฮซุส โรฮัส นักมวยชาวเวเนซุเอลาไปอย่างที่ไม่มีใครคาดคิดมาก่อน และหลังจากนั้นอีดะก็แขวนนวมไปทันที

 เกียรติประวัติ 

 แชมป์ประเทศญี่ปุ่นรุ่นซูเปอร์ฟลายเวท (2537)
 แชมป์โลก WBA รุ่นจูเนียร์แบนตัมเวท
 ชิง 23 ธันวาคม 2540 ชนะคะแนน หยกไท ศิษย์ อ. ที่ ญี่ปุ่น
 ป้องกันแชมป์ครั้งที่ 1, 29 เมษายน 2541 ชนะคะแนน ฮิโรกิ อิโอกะ ที่ ญี่ปุ่น
 ป้องกันแชมป์ครั้งที่ 2, 26 กรกฎาคม 2541 ชนะคะแนน ฆูลิโอ กัมโบอา ที่ ญี่ปุ่น
 เสียแชมป์ 23 ธันวาคม 2541 แพ้คะแนน เฮซุส โรฮัส ที่ ญี่ปุ่น
 เคยชิงแชมป์ต่อไปนี้แต่ไม่สำเร็จ
 ชิงแชมป์โลก WBA จูเนียร์แบนตัมเวท เมื่อ 29 เมษายน 2539 แพ้ทีเคโอ อาลิมี กอยติอา ยก 5 ที่ ญี่ปุ่น
 ชิงแชมป์โลก WBA จูเนียร์แบนตัมเวท เมื่อ 29 เมษายน 2540 เสมอกับ หยกไท ศิษย์ อ. ที่ ญี่ปุ่น
# พงษ์ศิริ พ.ร่วมฤดี
พงษ์ศิริ พ.ร่วมฤดี มีชื่อจริงว่า ไพบูลย์ ลัดหนองขี เกิดที่ตำบลเมืองพลับพลา อำเภอห้วยแถลง จังหวัดนครราชสีมา มีฉายาที่เป็นที่รู้จักอย่างดีของแฟนมวยว่า "แรมโบ้" ซึ่งชื่อนี้ถูกเรียกติดปากมากกว่าพงษ์ศิริ จนบางคนเรียกว่า แรมโบ้ ไปเลยก็มี เนื่องจากเป็นมวยที่มีสไตล์เดินหน้าบุกอย่างเดียว ถอยหลังไม่เป็น เรี่ยวแรงไม่มีหมดตลอด 5 ยก แม้จะเป็นจะมวยรุ่นเล็กก็ตาม และถือเป็นแบบอย่างให้แก่ "แซมซั่น" แสนเมืองน้อย ลูกเจ้าพ่อมเหศักดิ์ นักมวยรุ่นน้องในเวลาต่อมา

พงษ์ศิริ พ.ร่วมฤดี เคยสร้างประวัติศาสตร์ให้แก่วงการมวยไทยมาแล้วในวันที่ 25 กรกฎาคม 2532 ในการชกกับ "ไอ้เลือดเหล็ก" ไพโรจน์น้อย ส.สยามชัย ในศึกวันทรงชัยที่เวทีลุมพินี เมื่อทั้งคู่ชกได้อย่างดุเดือดที่สุดจนถูกบันทึกเป็นประวัติการณ์ และการชกในวันนี้สามารถเก็บค่าผ่านประตูได้ถึง 3,000,000 บาท มากที่สุดเป็นครั้งแรกในประวัติศาสตร์ ซึ่งผลการชกพงษ์ศิริเป็นฝ่ายชนะคะแนนไป ซึ่งการพบกันของทั้งคู่ได้รับการยกย่องให้เป็นคู่มวยที่ดุเดือดที่สุดในรอบ 20 ปี ของเวทีลุมพินีมวยดุ แรมโบ้vs ไพโรจน์น้อย

ในสมัยรุ่งเรือง ก่อนขึ้นเวที แรมโบ้ พงษ์ศิริ พ.ร่วมฤดี จะมีทีมพี่เลี้ยงนำมาก่อนพร้อมกับโบกธงโจรสลัดรูปกะโหลกไขว้สีดำผืนใหญ่ เป็นการข่มขวัญคู่ต่อสู้ก่อนการชกด้วยทุกครั้ง

เนื่องจากการที่เป็นมวยเชิงบุก เดินหน้าเข้าแลกกับคู่ต่อสู้ตลอด ทำให้หลังการชก แรมโบ้ พงษ์ศิริมักได้รับบาดเจ็บจนเคยเข้ารักษาตัวที่โรงพยาบาลมาแล้ว ในช่วงหลังชีวิตการชกมวยในระยะหลัง ๆ พงษ์ศิริ ขึ้นชกด้วยการใช้ชื่อว่า "พงษ์ศิริ ลัดหนองขี"

พงษ์ศิริ พ.ร่วมฤดี ต้องยุติการชกมวยไปเพียงอายุ 25 ปี เท่านั้น เนื่องด้วยสภาพร่างกายทรุดโทรมจากการโหมชกมาโดยตลอด และหันไปเป็นนักร้องเพลงลูกทุ่งตามสถานบันเทิงยามค่ำคืนแทนPongsuri Rambo vs. Nungubon

นอกจากนี้ พงษ์ศิริยังมีลูกชายซึ่งเป็นนักมวยเหมือนกับผู้เป็นพ่อ คือ บุญอนันต์ ลัดหนองขี ซึ่งใช้ชื่อในการชกว่า แรมโบ้น้อย ลัดหนองขีhttps://www.youtube.com/watch?v=YvhcvmCDRRI
# ฟ้อนยอง
ฟ้อนยอง เป็นฟ้อนที่ประดิษฐ์ขึ้นมาใหม่เมื่อพ.ศ. 2534 โดยโครงการอนุรักษ์และเผยแพร่วัฒนธรรมท้องถิ่น (ฟ้อนยอง) ซึ่งเป็นกิจกรรมหนี่งในโครงการโรงเรียมัธยมศึกษา เพื่อพัฒนาคุณภาพชีวิตและสังคม (มพชส.) ของโรงเรียนวชิรป่าซาง ร่วมกับสภาตำบลนครเจดีย์ และกรรมการนำสตรีตำบลนครเจดีย์ อำเภอป่าซาง จังหวัดลำพูน โดยมีวัตถุประสงค์เพื่อส่งเสริมวัฒนธรรมของชาวยอง (ไทลื้อจากเมืองยอง) เนื่องจากพื้อนที่อำเภอป่าซางประชากรส่วนใหญ่มีเชื้อสายไทลื้อเมืองยองหรือเรียกว่า "คนยอง" ซึ่งมีประวัติศาสตร์และวัฒนธรรมของตนสืบทอดกันมาช้านานดังนั้นจึงสร้างรูปแบบทางวัฒนธรรมของชาวยองขึ้นมาในรูปของการฟ้อนรำ เพื่อเป็นสิ่งยึดเหนี่ยวทางวัฒนธรรมร่วมกันของชาวยองและเผยแพร่ให้ปรากฏแก่คนทั่วไป

 การแต่งกาย 
ผู้ฟ้อนจะแต่งกายแบบกุลสตรีชาวลื้อเมืองยอง โดยสวมเสื้อแบบปกป้าย ผูกมัดชายข้าง นุ่งผ้าซิ่นลายน้ำไหล ต่อชายซิ่นสีเขียว โพกผ้าขาวเคียนรอบศีรษะ เกล้าผมมวย และประดับด้วยเครื่องเงิน

 ท่าฟ้อน 
ท่าฟ้อนยองประกอบด้วยท่าต่าง ๆ 15 ท่า ซึ่งมีชื่อเรียกในภาษายองและชื่อแปลเป็นไทยกลางดังนี้

 ภาษายอง 

 ผะกาศักดิ์ศรี
 แม่ยิงจาวยอง
 จ๋าฮีตยิ่งใหญ่
 สิบสองปันนา
 ฮักสาจ๋าฮีต
 อิ่นดูขุนนา
 จ๋าฮีตดีแต้
 หั่กปี่หั่กน้อง
 จาวยองหั่กกั๋น
 น้ำใจ๋ใยดี
 ป้อมเปงฮงหน้า
 ไหว้สาพระธาตุ
 หั่กสาความจิ่ง
 ความดีตี่ปึ่ง
 ยอบเข่าไหว้สา

 ภาษาไทยกลาง 

 (ประกาศศักดิ์ศรี)
 (สตรีชาวยอง)
 (ผุดผ่องวัฒนธรรม)
 (ล้ำเลิศบรรพบุรุษ)
 (สูงสุดประเพณี)
 (เอื้ออารีมาแท้)
 (เผยแพร่วัฒนธรรม)
 (รักล้ำพี่น้อง)
 (ชาวยองสามัคคี)
 (ไมตรีเป็นเลิศ)
 (ประเสริฐงานบุญ)
 (เพิ่มพูนกุศล)
 (ผู้คนรักษาสัตย์)
 (ปฏิบัติความดี)
 (อัญชลีกราบไหว้)

 เพลงบรรเลงประกอบการฟ้อน 
ใช้เพลง "ฝ้ายคำ" ซึ่งแต่งโดยนายสุชาติ กันชัย เมื่องครั้งยังเป็นนักศึกษาและเป็นสมาชิกของชมรมพื้นบ้าล้านนาสโมสรนักศึกษา มหาวิทยาลัยเชียงใหม่ เนื่องจากคณะผู้จัดทำฟ้อนยองเห็นว่า ทำนองเพลงฝ้ายคำเหมาะสมกับลักษณะของชาวยองคือ รักความสงบ ชอบสันโด นุ่นวลอ่อนหวาน ทำให้มองเห็นภาพพจน์ของชาวยองได้อย่า
# ไฮดรอน
ไฮดรอน (ในทางเคมี)  (อังกฤษ:Hydron) คือชื่อที่ใช้เรียกไฮโดรเจนไอออนบวก IUPAC เป็นผู้นิยามขึ้นใน พ.ศ. 2531
# หลี่ ฉุน
หลี่ ฉุน (, เกิดวันที่ 11 กุมภาพันธ์ พ.ศ. 2531) หรือรู้จักในชื่อปัจจุบันคือ หลี่ ฉินเหยา  ส่วนชื่อในภาษาญี่ปุ่นคือ จุนจุน  เป็นนักร้องหญิงชาวจีน เธอเป็นอดีตสมาชิกรุ่นที่ 8 ของมอร์นิงมูซูเมะ

 ประวัติการทำงาน 
ปี พ.ศ. 2549 หลี่ ฉินเหยาได้เข้าร่วมโครงการประกวดนักร้องหญิงของสาธารณรัฐประชาชนจีนในรายการ "ซูเปอร์เกิร์ล" (Super Girl) ซึ่งผลการประกวดในครั้งนั้น เธอทำได้ดีที่สุดเพียงเข้ารอบ 50 คนสุดท้าย"モーニング娘。新メンバーに関して、つんく♂より皆様へのお知らせ。 ." Hello! Project -Official Site-. 

หลังจากที่เธอตกรอบ สึงกุ โปรดิวเซอร์ชาวญี่ปุ่น ก็ได้นำเอาตัวของเธอและผู้ที่ไม่ผ่านการคัดเลือกจากรายการซูเปอร์เกิร์ลคนอื่น ๆ มาเข้าโครงการคัดเลือกหาสมาชิกใหม่สำหรับมอร์นิงมูซูเมะอีกครั้งหนึ่ง การคัดเลือกในครั้งนั้น ได้จัดขึ้นอย่างลับๆ ที่กรุงปักกิ่ง สาธารณรัฐประชาชนจีน โดยที่ข่าวคราวของการคัดเลือกครั้งนี้ได้ถูกปิดเอาไว้ไม่ให้สมาชิกปัจจุบันของมอร์นิงมูซูเมะในขณะนั้นทราบ"早安少女組最後板斧挽人氣 ." takungpao.com (17 มี.ค. 2550.) 

วันที่ 15 มีนาคม พ.ศ. 2550 ได้มีการประกาศอย่างเป็นทางการว่า เธอกับเฉียน หลิน คือสมาชิกรุ่นที่ 8 ของมอร์นิงมูซูเมะ"Morning Musume Goes International." Japan-Zone.com (16 มี.ค. 2550.)  โดยเธอทั้งสองได้เข้ามาร่วมงานในฐานะของ "นักเรียนต่างชาติ" รวมถึงก่อนหน้านั้นมอร์นิงมูซูเมะได้รับสมาชิกรุ่นที่ 8 เข้ามาร่วมแล้ว 1 คน นั่นคือไอกะ มิตสึอิ โดยสึงกุได้กล่าวถึงเธอและเฉียน หลินไว้ว่า สมาชิกใหม่ที่เป็นชาวจีนทั้งสองนี้จะเป็นกุญแจสำคัญสำหรับแผนการของเขาที่จะขยายมอร์นิงมูซูเมะให้กลายเป็นวงไอดอลของทวีปเอเชีย"早安少女組最後板斧挽人氣 ." takungpao.com (17 มี.ค. 2550.) Kuno. "Shocker! Morning Musume to get two new members. Chinese girls!." Hello! Online (18 มี.ค. 2550.) "超女加入日本“早安少女組” ." cnhan.com (18 มี.ค. 2550.) 

วันที่ 15 ธันวาคม พ.ศ. 2553 เฉียน หลิน,หลี่ ฉินเหยา และเอริ คาเมสมาชิกรุ่นที่ 6 ได้สำเร็จการศึกษาจากมอร์นิงมูซูเมะและเฮลโล! โปรเจกต์ โดยคาเมได้ออกจากวงการบันเทิง ส่วนเธอและเฉียน หลิน จะกลับที่ประเทศจีนหลังจากสำเร็จการศึกษาแล้ว

ในช่วงเดือนพฤษภาคม พ.ศ. 2558 หลี่
ฉินเหยาประกาศผ่านบัญชี "เวย์ปั๋ว" ของเธอว่าเธอได้เปลี่ยนชื่อภาษาจีนจาก "หลี่ ฉุน" (李纯) เป็น "หลี่ ฉินเหยา" (李沁謡)

 ชีวิตส่วนตัว 
หลี่ ฉินเหยาได้แต่งงานแล้วเมื่อวันที่ 3 พฤศจิกายน พ.ศ. 2557 และมีลูกด้วยกัน 1 คน

 ผลงาน 
ผลงานที่หลี่ ฉินเหยามีส่วนร่วมกับมอร์นิงมูซูเมะในฐานะสมาชิก โปรดดูที่บทความรายชื่อผลงานของมอร์นิงมูซูเมะ
# เจมส์ ฟิกก์
thumb|250px|ภาพวาดโฆษณาการชกมวยของเจมส์ ฟิกก์
เจมส์ ฟิกก์  เกิดเมื่อปี ค.ศ. 1695 ในมณฑลออกซฟอร์ดเชอร์ ประเทศอังกฤษ เจมส์ ฟิกก์ เป็นบุคคลที่ชื่นชอบในศิลปะการต่อสู้ป้องกันตัว ในยุคนั้นการชกมวยยังไม่มีกฎกติกาที่ชัดเจน จึงคิดจะเปลี่ยนแปลงจากการต่อสู้เหล่านั้นให้กลายเป็นเกมกีฬาที่เป็นที่ยอมรับ

เจมส์ ฟิกก์ ประกาศตัวเองว่าเป็นนักมวยจากอังกฤษ ท้าชกกับทุกคนที่คิดว่าตัวเองแน่ โดยมีเงินเดิมพัน 100 ปอนด์ ในปี ค.ศ. 1715 และก็สามารถปราบทุกคนที่ขึ้นประฝีมือได้ทั้งหมด

การชกมวยในสมัยนั้น การกำหนดยกแต่ละยกใช้จอกเหล้าทองเหลืองขนาดบรรจุ 4 ออนซ์ เจาะรูขนาด 2 มิลลิเมตรที่ก้นจอก ลอยน้ำในถังไม้ เมื่อจอกเหล้าจมลงสู่ก้นกั้นเมื่อใด ให้เรียกว่าหนึ่งยก กติกาโดยทั่วไปได้แก่ ห้ามชกต่ำกว่าสะดือ ห้ามกอดรัดฟัดเหวี่ยง ห้ามกัด ห้ามซ้ำคู่ต้อสู้เมื่อล้ม เป็นต้น โดยที่กำหดยกไม่มี ไม่มีการสวมนวม 

ในปี ค.ศ. 1719 ก็ไม่มีใครสู้เขาได้ เจมส์ ฟิกก์จึงประกาศตัวเองว่าเป็น "แชมเปี้ยนโลกคนแรกของโลก" (The First Bare-Knuckle Boxing Champion) และฟิกก์ก็ยังชกมวยต่อไปนานถึง 15 ปี ซึ่งการชกของฟิกก์นับเป็นการต่อสู้ที่นับว่าใหม่มากในยุคนั้น โดยดัดแปลงการชกด้วยหมัดเพียงอย่างเดียว ให้มีการเต้นฟุตเวิร์ก มีการโยกหัวหลบหมัดของคู่ต่อสู้ หมัดแย็บ หมัดฮุก เป็นต้น และนอกจากนี้ เจมส์ ฟิกก์ ยังเป็นผู้เชี่ยวชาญในวิชาดาบด้วยอีกต่างหาก และก็เป็นบุคคลแรกของอังกฤษที่ให้มีการเสียค่าบัตรเข้าชมการต่อสู้ของเขา ซึ่งกลายมาเป็นการซื้อตั๋วเข้าชมกีฬาอย่างในปัจจุบัน

เจมส์ ฟิกก์ ยังตั้งค่ายมวยขึ้นมา โดยนับเป็นค่ายมวยแห่งแรกของโลกอีกด้วย ชื่อ "แอมฟิเตอร์" (Amphiter) ขึ้นมาเพื่อฝึกสอนทั้งมวยและดาบ และก็ไม่มีใครเอาชนะได้ จึงยุติการชกไป และยกตำแหน่งแชมป์ให้แก่ จอร์จ เทเลอร์ ลูกศิษย์คนแรกของเขาเป็นแชมป์สืบต่อ 

นอกจากนี้แล้ว เจมส์ ฟิกก์ ยังเป็นบุคคลแรกที่คิดค้นเวทีสำหรับชกมวยอีกด้วย โดยใช้ไม้กระดานยกเป็นพื้น และเอาไม้แผ่นทรงจตุรัสมากั้นเป็นการตีกรอบสำหรับการชก

หลังจากยุติการชกไปแล้วไม่นาน แจ๊ค ปรัฟตัน ก็ได้คิดค้นนวมสำหรับชกมวยขึ้น โดยนวมในยุคแรกเป็นถุงมือหนา ๆ แต่ยังไม่เป็นที่นิยมนักในช่วงต้น

เจมส์ ฟิกก์ เสียชีวิตเมื่อวันที่ 8 ธันวาคม ค.ศ. 1734 ที่กรุงลอนดอน เมื่ออายุได้เพียง 39 ปี เท่านั้น และศพของเขาถูกฝังอย่างสมเกียรติที่วิหารเวสต์มินเตอร์เช่นเดียวกับศพของบรรดาบุคคลสำคัญทั้งหลายของอังกฤษ

หลายสิ่งที่เจมส์ ฟิกก์ ได้คิดค้นและฝึกสอนนั้น กลายมาเป็นแนวทางซึ่งพัฒนามาเป็นมวยสากลอย่างในปัจจุบัน จนได้รับการยกย่องให้เป็น "บิดาแห่งมวยสากลสมัยใหม่" (Father of Modern Boxing) Derek Birley (1993). Sport and the Making of Britain. Manchester University Press. p. 118. ISBN 071903759X.
# เฉียน หลิน
เฉียน หลิน (, เกิดวันที่ 11 มีนาคม พ.ศ. 2534) หรือชื่อในภาษาญี่ปุ่นว่า รินริน  เป็นนักร้อง, นักแสดง, นางแบบและนักแต่งเพลงหญิงชาวจีน เธอเป็นอดีตสมาชิกรุ่นที่ 8 ของมอร์นิงมูซูเมะ

 ประวัติการทำงาน 
เฉียน หลิน เข้าสู่วงการบันเทิงครั้งแรกผ่านทางการชักนำของแมวมองจากสถานีโทรทัศน์ท้องถิ่นสถานีหนึ่ง ซึ่งในขณะนั้นเธอกำลังศึกษาในชั้นประถมศึกษาปีที่ 2 เท่านั้น (ปี พ.ศ. 2542) หลังจากนั้น เธอได้ฝากผลงานการแสดงและพิธีกรเอาไว้ในละครโทรทัศน์และรายการโทรทัศน์ของประเทศจีนหลาย ๆ รายการ

ต่อมา ในช่วงปี พ.ศ. 2549 เธอก็ได้เข้าทำงานใน "เฮลโล! โปรเค็งชูเซย์" ซึ่งเป็นวงไอดอลฝึกหัดในค่ายเฮลโล! โปรเจกต์ ของประเทศญี่ปุ่น ผ่านทางการแนะนำของเพื่อนของสึงกุ โปรดิวเซอร์ชาวญี่ปุ่น

วันที่ 15 มีนาคม พ.ศ. 2550 เธอ และหลี่ ฉินเหยา ได้รับการประกาศอย่างเป็นทางการให้เป็นสมาชิกรุ่นที่ 8 ของมอร์นิงมูซูเมะ "モーニング娘。新メンバーに関して、つんく♂より皆様へのお知らせ。 ." Hello! Project -Official Site-. "Morning Musume Goes International." Japan-Zone.com (16 มี.ค. 2550.)  โดยเธอทั้งสองได้เข้ามาร่วมงานในฐานะของ "นักเรียนต่างชาติ" รวมถึงก่อนหน้านั้นมอร์นิงมูซูเมะได้รับสมาชิกรุ่นที่ 8 เข้ามาร่วมแล้ว 1 คน นั่นคือไอกะ มิตสึอิ โดยสึงกุได้กล่าวถึงเธอและหลี่ ฉินเหยาไว้ว่า สมาชิกใหม่ที่เป็นชาวจีนทั้งสองนี้จะเป็นกุญแจสำคัญสำหรับแผนการของเขาที่จะขยายมอร์นิงมูซูเมะให้กลายเป็นวงไอดอลของทวีปเอเชีย"早安少女組最後板斧挽人氣 ." takungpao.com (17 มี.ค. 2550.) Kuno. "Shocker! Morning Musume to get two new members. Chinese girls!." Hello! Online (18 มี.ค. 2550.) "超女加入日本“早安少女組” ." cnhan.com (18 มี.ค. 2550.) 

วันที่ 15 ธันวาคม พ.ศ. 2553 เฉียน หลิน,หลี่ ฉินเหยา และเอริ คาเมสมาชิกรุ่นที่ 6 ได้สำเร็จการศึกษาจากมอร์นิงมูซูเมะและเฮลโล! โปรเจกต์ โดยคาเมได้ออกจากวงการบันเทิง ส่วนเธอและเฉียน หลิน จะกลับที่ประเทศจีนหลังจากสำเร็จการศึกษาแล้ว

 ชีวิตส่วนตัว 
เฉียน หลินได้แต่งงานแล้วในปี พ.ศ. 2557 และมีลูกด้วยกัน 2 คนhttps://twitter.com/linlindesuyo/status/746689598017810433 https://twitter.com/linlindesuyo/status/1407911182283862017https://weibo.com/2801317492/KlDWzmgYy

 ผลงาน 
ผลงานที่เฉียน หลินมีส่วนร่วมกับมอร์นิงมูซูเมะในฐานะสมาชิก โปรดดูที่บทความรายชื่อผลงานของมอร์นิงมูซูเมะ